પ્રથમ બંદુકથી શરૂઆત કરૂ તો દુનિયાની પહેલી બંદુકનો આવિષ્કાર ચીનમાં થયો હતો. લગભગ 9મી સદીમાં પહેલી બંદુક હોવાનું માનવામાં આવે છે. ત્યારે ગન તો નહતી, પરંતુ ગનની જગ્યાએ વાંસની પાતળી લાકડીને વાપરવામાં આવતી. જેમાં બારૂદ ભરવામાં આવે અને પછી ભડાકો થાય. પછી તો આ સાધનને અંગ્રેજીમાં નામ પણ આપવામાં આવ્યું હેન્ડ કેનન. લાગે છે કે કેનનનો કેમેરો આના પરથી જ આવ્યો હશે (મજાકમાં) ચીનનું આ ધડાકા કરતું સાધન પછી તો મીડલ ઈસ્ટ, યુરોપ અને આફ્રિકામાં ખૂબ ફેમસ થયું. આફ્રિકામાં તો આમ પણ ઝેરીલી સોઈ ભરાવીને ફુંક મારવામાં આવતી, તેનું સ્થાન હવે આ અગ્નિશામકે લઈ લીધુ હતું. 9મીથી 10મી સદી આવી ત્યાં સુધી તેણે દુનિયાને અજગર ભરડામાં લઈ લીધુ. સામેનો વ્યક્તિ મૃત્યુ તો ન પામે પરંતુ નાની-મોટી ઈજા થાય અથવા તો ઘાયલ થાય. આમ શસ્ત્રો અને યુદ્ધના બાજીગર એવા ચીને પહેલી બંદુક બનાવી. આ નાનકડો એવો બંદુકનો ઈતિહાસ.